Kantoorruimte Archives - Freshpark Venlo
Kantoorruimte (3800 FPV)
By Tim van Gerven |
Opp. 181 m2
Kantoor op eerste verdieping: ca. 181 m2 (incl. algemene ruimte) Implats se wins maak ’n groot sprong | Netwerk24
Implats se wins maak ’n groot sprong
Deur Elvira Wood 05 September 2019 11:35
Een swaeltjie maak nie ’n somer nie, maar die toekoms lyk beduidend beter vir die platinummynmaatskappy Impala Platinum (Implats).
Hy het in die jaar tot einde Junie ’n enorme ommekeer bewerkstellig. Sy netto wins het van R1,1 miljard in die 2018-boekjaar tot R6,8 miljard gestyg.
Implats se myn naby Rustenburg, Noordwes.Foto: Implats
Die maatskappy het ’n wesensverlies van R1,2 miljard omgeswaai in ’n wesensverdienste van R3 miljard.
Die verdienste voor rente, belasting, waardevermindering en amortisasie (ebitda) het met 90% tot R10,5 miljard gestyg.
Die maatskappy het nou R1,1 miljard in die bank.
“Wat ’n verskil maak ’n jaar nie,” sê Nico Muller, uitvoerende hoof van Implats.
“Een goeie jaar is egter nog nie ’n waarborg dat ons nou op lang termyn volhoubaar winsgewend gaan wees nie,” het hy Donderdag aan die media gesê.
Muller sê een van die hoofredes vir die ommeswaai was die beduidend hoër platinumprys in Amerikaanse dollar, terwyl die rand ook verswak het.
Die randinkomste per platinum ons was in die 2019-boekjaar 22% hoër op R31 765 as in die vorige boekjaar.
Beduidend beter produksie by sy bedrywighede het ook gehelp. Platinumverkope het met 12% tot 1,52 miljoen ons gestyg.
Implats het in die afgelope boekjaar R10,7 miljard netto kontant gegenereer. Hy het R2,2 miljard hiervan gebruik om skuld mee te delg.
Implats het ondanks sy goeie prestasie nie ’n dividend verklaar nie.
Die kontant gaan gehou word vir enige onverwagte uitgawes in 2020.
Die maatskappy het ook verskeie lenings wat in die volgende boekjaar betaal moet word. Van die kontant kan moontlik hiervoor gebruik word.
Herstrukturering en werkverliese
Muller sê ondanks die ommeswaai gaan Implats nie afsien van sy herstruktureringsprogram nie. Van dié planne kan egter gewysig word omdat dit twee jaar gelede opgestel is toe die markte onder geweldige druk was.
Wesensverdienste: R3 miljard (wesensverlies van R1,1 miljard in die vorige boekjaar)
Wesensverdienste per aandeel: R4,23 (wesensverlies van R1,71)
Inkomste: 36% hoër op R48,6 miljard.
Verdienste voor rente, belasting, waardevermindering en amortisasie (ebitda): 90% hoër op R10,5 miljard.
Verdienste per aandeel: R2,05 (verlies per aandeel van R14,86).
Die plan was om sy arbeidsmag in Rustenburg vanjaar en in 2020 met 13 000 werkers te verklein.
Muller sê die maatskappy gaan steeds voort met die art. 189-proses ingevolge die Wet op Arbeidsverhoudinge by sy nr. 1-skag. Die idee is dat ’n kontrakteur die skag voortaan sal bedryf.
Lee-Ann Samuel, direkteur verantwoordelik vir personeelaangeleenthede, sê die fokus van die art. 189-proses is nou eerder om werknemers van Implats oor te skuif na die kontrakteur as om hulle af te lê.
Danksy die markverbetering gaan geen van die 2 200 werkers wat deur die eerste fase van herstrukturering geraak word, nou hul werk verloor nie.
Sommige werkers het wel reeds vrywillige pakkette aanvaar, of is na ander bedrywighede geskuif.
Muller sê die nr. 9-skag sal wel binne die volgende twee jaar gesluit word. “Die skag het bloot nie meer reserwes nie,” sê hy.
Implats beoog heropleiding van die werkers by dié skag sodat hulle na die nr. 16- en die nr. 20-skag geskuif kan word. Dit is twee van Implats se nuwe skagte.
Die nr. 12- en nr. 14-skag wat ingevolge die herstruktureringsplan ook moontlik gesluit kon word, word nou vir eers in bedryf gehou.
Gesprekke oor lone verloop goed.
“Ons is optimisties dat ons binnekort ’n ooreenkoms met Amcu sal kan sluit, sê Samuel.
“Ons verhouding met dié vakbond verskil baie (wat ander maatskappye moontlik mag hê). Ons werk hard daaraan om daarop voort te bou,” sê sy.
Muller sê hoewel Implats en Amcu goed saamwerk in die loononderhandelinge, moet die erns waarmee albei partye tot voordeel van hul belanghebbendes onderhandel, nie onderskat word nie.
Implats was Donderdag net voor 11:00 byna 3% hoër op R88,90 op die JSE.
Meer oor: Impala Platinum | Platinum | Resultate | Mynbou
Implats maak weer wins
Ekonomie: Alles hang af van beurtkrag, beleid
‘Los só mynbou se talle probleme op’